Video: Fredi Nest se boodskap uit die hospitaal | Maroela Media
Video: Fredi Nest se boodskap uit die hospitaal
Fredi Nest in die hospitaal. Die video volg onderaan die berig.
JONGSTE: Fredi Nest het op 3 Julie 2015 sy stryd teen kanker verloor. Klik hier om meer te lees. Ons innige meegevoel aan sy familie, naasbestaandes, vriende en ondersteuners. – Red
Die sanger Fredi Nest het Dinsdag met behandeling begin om twee gewasse op sy brein te beveg.
Jami-Lee Bouwer, sy woordvoerder, het Dinsdag aan Maroela Media gesê Nest se dokters het bevestig dat hy kanker het en bestraling gaan begin ontvang.
"Hy is steeds baie positief en het Maandagaand vanuit die hospitaal 'n kort boodskappie met sy aanhangers gedeel," het Bouwer gesê.
Maroela Media het Maandag berig Nest sterk in 'n hospitaal in Pretoria aan nadat hy verlede week vermoedelik 'n beroerte gehad het.
Nest (57) is Donderdag in die hospitaal se intensiewesorgeenheid opgeneem nadat hy tekens van beroerte getoon het. Hy het sedertdien 'n prosedure ondergaan om drukking op sy brein te verlig. 'n Breinskandering is ook gedoen wat gewys het dat hy twee gewasse op sy brein het. Hy is oor die naweek na 'n algemene saal oorgeplaas.
Bouwer het vroeër gesê Nest is in 'n goeie luim en baie positief. "Hy het nog pyn in sy nek en sy kop, maar is reg om enigiets te hanteer wat vir hom voorlê en het gesê hy gaan vir ten minste nog 15 jaar lewe en musiek maak."
Nest het op 3 September 2012 drie hartaanvalle gekry. Hy het die oggend by sy huis in Pretoria ineengestort ná twee hartaanvalle en terwyl hy in die Steve Biko-hospitaal besig was om 'n angiogram te ondergaan, het hy 'n derde hartaanval gekry. Hy was egter gou weer op die been, teen Oktober terug in sy ateljee en hard aan die werk.
Fredi Nest video
Ons wíl hier bly vir die kinders – Helpende Hand
ANC kan nie met Afrikaner-erfenis of Afrikaanse onderrig vertrou word nie – AfriForum
Baie sterkte Fredi. Dankie dat jy dit met ons deel. Seën vir jou en onthou God hou sy hand oor jou. Mag die seer en pyn gou iets van die verlede wees en jou herstel orals vertel word.
Sterkte Fredi en goed om van jou te hoor.
Ek het die volgende gister (4Mei) van 'n onkoloog verneem.
Van die mense wêreldwyd ouer as 60jr en gebore na 1960 is daar bevind dat EEN uit TWEE gaan kanker kry. Nee ek het reg gehoor en reg getik. Weereens 1:2 is die verhouding . My beskeie mening is dat daar groot fout is met ons kos en omgewing.
Fredi, ons kan jou net in ons gebede aan die liewe HERE opdra en HY sal jou deur hierdie moeilike tyd help en bystaan. Hou net aan HOM vas en bly op HOM vertrou.
Freddie , Sylvia en gesin. Ons dra julle op in gebed en vertrou dat julle hierdeur sal kom soos in die verlede. God sal nooit iets op ons pad sit wat ons nie sal kan hanteer nie,. Vasbyt en sien jou gou weer op die verhoog.
Fredi en gesin. Sterkte ons almal dra julle op in ons gebede. Ek het ook 'n brein gewas gehad…. op my spraak gedeelte van die brein so 15 jaar terug. Suksesvol verwyder en ek kyk net al die pad vorentoe. Met jou positiewe uitkyk en glo… gaan jy nog baie jare vir ons musiek maak. Ek het so gewens ons kon by jou uitkom maar rus is baie baie belangrik vir herstel. Sterkte Debbie en Jan.